[Innocentius Episcopus servus servorum Dei, dilectis filiis Petro Abbati, et Monachis Cluniacensibus, salutem et Apostolicam benedictionem. Quæ à fratribus nostris Episcopis, et Ecclesiarum Dei Rectoribus Religionis intuitu rationabiliter acta esse cognoscimus, tanquam nostra observare volumus, et auctoritate Sedis Apostolicæ, in qua Domino præstante præsidemus, ut perpetuis observentur temporibus communire. Concessionem igitur Ecclesiarum S. Remigii videlicet de Plajotro, de Barbona, de Lintis, de Lintellis, et de sancto Silvestro, à venerabili fratre nostro Attone Trecensi Episcopo, vestro Monasterio et vobis factam firmamus, et præsentis scripti munimine roboramus. Si quis autem huic nostræ confirmationi sciens temerario ausu contraïre tentaverit, indignationem omnipotentis Dei, et beatorum Petri et Pauli Apostolorum ejus se noverit incursurum. Datum Laterani XVII. Kalendas Augusti.]